CELEX: E2018J0002
Language: sk
Date: 2019-05-14 00:00:00
Title: Rozsudok Súdu zo 14. mája 2019 vo veci E-2/18 C / Concordia Schweizerische Kranken- und Unfallversicherung AG, Landesvertretung Liechtenstein [Nariadenie (ES) č. 883/2004 – článok 24 – Dôchodca s pobytom mimo príslušného členského štátu – Vecné dávky v mieste bydliska – Postup náhrady]

19.9.2019   
            
            
               SK
            
            
               Úradný vestník Európskej únie
            
            
               C 315/3
            
         
      ROZSUDOK SÚDU
      zo 14. mája 2019
      vo veci E-2/18
      C
      /
      Concordia Schweizerische Kranken- und Unfallversicherung AG, Landesvertretung Liechtenstein
      
         [Nariadenie (ES) č. 883/2004 – článok 24 – Dôchodca s pobytom mimo príslušného členského štátu – Vecné dávky v mieste bydliska – Postup náhrady]
      
      (2019/C 315/04)
      Vo veci E-2/18 C/Concordia Schweizerische Kranken- und Unfallversicherung AG, Landesvertretung Liechtenstein – ŽIADOSŤ o výklad nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia na Súd EZVO podaná kniežacím krajinským súdom Lichtenštajnska (Fürstliches Landgericht) podľa článku 34 Dohody medzi štátmi EZVO o zriadení dozorného úradu a súdu, Súd EZVO v zložení Páll Hreinsson, predseda, Per Christiansen (sudca spravodajca) a Bernd Hammermann, sudcovia, vyniesol 14. mája 2019 rozsudok, ktorého výroková časť znie takto:
      
                  1.
               
               
                  Ak dôchodca nemá nárok na vecné dávky v krajine pobytu, ktorá je členom EHP, vzhľadom na skutočnosť, že dávky nepatria do rozsahu pôsobnosti systému sociálneho zabezpečenia tejto krajiny, dôchodca má podľa článku 24 ods. 1 nariadenia Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia nárok na vecné dávky na náklady príslušnej inštitúcie v krajine EHP, podľa právnych predpisov ktorej sa dôchodok vypláca.
               
            
                  2.
               
               
                  Dôchodca má právo predložiť žiadosti o úhradu náhrad príspevkov priamo príslušnej inštitúcii v krajine EHP, podľa právnych predpisov ktorej sa dôchodok vypláca, a to najmä (nie však výlučne) v takom prípade, ak mu krajina pobytu odmietla uhrádzať dávky. V súlade s článkom 22 ods. 1 nariadenia Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia, a článkom 76 ods. 4 nariadenia (ES) č. 883/2004, ak príslušná inštitúcia neposkytne dôchodcovi informácie o postupe, ktorý sa má dodržať, táto skutočnosť nesmie nepriaznivo ovplyvniť práva dôchodcu voči inštitúcii.